Bruk av vibrasjonsutstyr

Alt utstyr som kan medføre risiko ved bruk skal først brukes etter en grundig risikovurdering. Bruk av vibrasjonsutstyr hører med til denne gruppen arbeidsutstyr.

Det ligger i begrepet vibrasjonsutstyr at man ved bruk av disse innretninger vil bli utsatt for rystelser. Forskriften har derfor satt opp tiltaks- og grenseverdier, og forklarer disse på følgende måte:



Risikovurderingen du gjør må konkludere med om det er behov for å beregne den eksponeringen arbeidstakeren utsettes for. Dersom man i løpet av en arbeidsdag benytter slikt utstyr i svært kort tid, kan man konkludere med at det ikke er grunn til analyse. Er man i tvil, kjører man analysen ved å klikke på denne linken:

[www.vibration.db.umu.se/Kalkylator.aspX?calc=hav](http://www.vibration.db.umu.se/Kalkylator.aspX?calc=hav)

Vær våken for følgende symptomer:

**Kroniske effekter:**

Langvarig vibrasjonseksponering kan føre til varige skader på blodårer, nerver, muskler og ledd. Hånd- armvibrasjonssyndrom (HAVS) er et samlebegrep for vevsskade/dysfunksjon i kar, neve og/eller muskel-/skjelettsystemet i arm/hånd forårsaket av vibrasjon. Det finnes i dag begrenset medisinsk behandling mot hvite fingre eller nerveskader.

**Hvite fingre**: kjennetegnes av anfallsvise, blodfattige og følelsesløse fingre. Når blodet kommer tilbake i fingrene og de hvite fingrene blir røde oppleves dette som smertefullt. Fortsetter vibrasjonseksponeringen vil de hvite områdene bli større og flere fingre påvirkes. Personer med hvite fingre får problemer med å jobbe i kulde. Studier viser at det som regel kan forventes en viss reversibilitet av hvite fingre dersom vibrasjons-eksponeringen opphører.

**Nerveskade:** Diffuse perifer nerveskade. Symptomene er lammelser i fingre/hånd og evt. underarm, nedsatt følsomhet for vibrasjon, berøring, temperatur og smerte, samt dårlig finmotorikk og nedsatt kraft.